Din presă, în comunicare. Jurnalistul Nelu Barbu, care a prezentat până recent emisiuni în prime-time la postul B1 TV, a trecut din această săptămână în comunicare.

Nelu Barbu a intrat în echipa de comunicare a lui Alexandru Petrescu, cel care a fost până recent Ministrul al Economiei, mutat apoi la Ministerul pentru Mediul de Afaceri, Comerț și Antreprenoriat.

Publicitate

Contactat de paginademedia.ro, Nelu Barbu a confirmat infromația. „E o decizie pe care am cântărit-o atent în ultimele luni și am hotărât să merg spre alt domeniu. Nu exclud ca, la un moment dat, să revin în presă. E o decizie privitoare la explorarea altor aspecte din cariera mea.”

„Despărțirea de presă a fost făcută amiabil și corect”, a mai adăugat jurnalistul pentru Paginademedia.ro.

Nelu Barbu a intrat în presă în 2005, pentru scurt timp la Realitatea TV. A umat Antena 3, unde a prezentat meteo, din 2005, până în 2011, când a trecut la B1 TV. Până recent el a prezentat emisiuni în prime-time la televiziunea de știri deținută de Sorin Oancea.

Iulia Bunea

iulia.buneapaginademedia.ro